Publication: Magyar Közlöny
Issue: MK-2010-27 (Year: 2010, Number: 27)
Era: contemporary
Section: szabályairól szóló 213/2006. (X. 27.) Korm. rendelet (a továb biak ban: Üht. vhr.) a 2. §-t köve tõen a következõ alcímmel
Paragraph Index: 947

6. § Az Üht. vhr. 5. melléklet 1.3 alpontja helyébe az alábbi rendelkezés lép: „1.3. Tevékenységi adatok Mennyiségmérés hitelessége Tömegmérési eredményeken alapuló számítás esetében az üzemeltetõ köteles gondoskodni a mérõberendezés használatbavétele elõtt, majd használata közben rendszeres idõközönként történõ hitelesítésérõl. A hitelesítést a Magyar Kereskedelmi és Engedélyezési Hivatal (MKEH) által kiadott tanúsítvánnyal köteles igazolni a környezetvédelmi hatóság felé. Ahol a mérõberendezés hitelesítése mûszakilag nem lehetséges, az üzemeltetõ köteles a mérõberendezés alkalmasságát független akkreditált szervezet által történõ kalibrálással biztosítani. Gáztechnikai normál állapot (N) A gáztérfogatot minden esetben a gáztechnikai normál állapotra vonatkoztatva kell meghatározni és jelenteni (gáztechnikai normál állapot értékei: T =15 °C; p = 101325 Pa, ahol T: hõmérséklet; p: nyomás). Felhasznált forrásanyagok mennyisége A tárgyévben felhasználásra kerülõ gáz halmazállapotú forrásanyagok mennyiségét gáztechnikai normál állapotban kell megadni (Nm3). A tárgyévben felhasználásra került szilárd és folyékony forrásanyagok mennyiségét, valamint valamennyi tevékenységspecifikus kibocsátási változót száraz állapotra vonatkoztatva kell meghatározni és jelenteni.”

Source: https://magyarkozlony.hu/hivatalos-lapok/b360c8f229ce8a581f4448ecd98bb25b403dd2af/dokumentumok/56ae5c2d1a0efb4138a3214dd88e332410b11b21/letoltes